
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 766 


23 Ιουνίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικατάσταση του Προέδρου της Επιτροπής Εκπρο¬ 
σώπων της Εθνικής Συντονιστικής Επιτροπής για 

το ΕΥΡΩ και τον Αναπληρωτή του. 1 

Τροποποίηση της 3640/ΔΙΟΕ 699/1.2.2000 απόφασης για 
την σύσταση ειδικής νομοπαρασκευαστικής επιτρο¬ 
πής για την κωδικοποίηση του δικαίου κεφαλαιαγο¬ 
ράς. 2 

Καθορισμός αριθμού ατόμων στα οποία θα ανατεθεί η 
εκτέλεση έργου της Γενικής Γραμματείας Πληρο¬ 
φοριακών Συστημάτων (ΚΕ.Π.Υ.Ο.), με σύμβαση μί¬ 
σθωσης έργου σύμφωνα με τις διατάξεις των άρ¬ 
θρων 681 κ.ε. του Αστικού Κώδικα. 3 

Καθορισμός δικαιολογητικών καταβολής του 75% στα 
Νοσηλευτικά Ιδρύματα έναντι της απαίτησής τους 
για παροχές υγειονομικής περίθαλψης σε ασφαλι¬ 
σμένους του Δημοσίου. 4 

Υπερωριακή απασχόληση μονίμων Υπαλλήλων της 
Σχολής Τουριστικών Επαγγελμάτων για το α' εξάμ. 

του 2000. 5 

Τροποποίηση της υπ’αριθμ.5390/21-2-96 απόφασης 
του Υφυπουργού Πολιτισμού περί Διορισμού Προ¬ 
έδρου μελών ΔΣ/ΟΠΑΠ. 6 

Χορήγηση των Θορ ϋοουιτίθηΐ Αυστρίας από τις 
Δ/νσεις Μεταφορών της Νομαρχιακής Αυτοδιοίκη¬ 
σης της Χώρας. 7 

Σύσταση στο Δήμο Καρδαμύλων Ν. Χίου αναπτυξια¬ 
κής Δημοτικής Επιχείρησης Καρδαμύλων. 8 

Τροποποίηση της παρ. 2 του άρθρου 16 του Κανονι¬ 
σμού Λειτουργίας, Διοικήσεως και Παροχών του 

ΚΑΦ Λιμένος - Ξηρός Ναυπλίου. 9 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Αλεξανδράτου Λαμπρινή του 

Διον. κάτοικο Πατρών. 10 

Χαρακτηρισμός αποδέκτη των αστικών λυμάτων του 

Δ.Δ. Αμυγδαλιών του Δήμου Αλιφείρας. 11 

Υπερωριακή εργασία υπαλλήλων της Νομαρχιακής 

Αυτοδιοίκησης Φωκίδας για το Α' εξάμηνο. 12 

Ανάθεση αρμοδιοτήτων της Συγκλήτου του Οικονομι¬ 
κού Πανεπιστημίου Αθηνών στο Πρυτανικό Συμ¬ 
βούλιο κατά τη διάρκεια των θερινών διακοπών.... 13 


ΑΠΟΦΑΣΕΙ Σ 

Αριθ. 22517/2499 ΣΕΚ (1) 

Αντικατάσταση του Προέδρου της Επιτροπής Εκπροσώ- 
πωντης Εθνικής Συντονιστικής Επιτροπής για το ΕΥΡΩ 
και τον Αναπληρωτή του. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.1558/1985 «Κυβέρνηση και Κυ¬ 
βερνητικά Όργανα» (ΦΕΚ 137 τ.Α), όπως ισχύει. 

2. Την απόφαση του Πρωθυπουργού της 28 Ιανουάριου 
1998 για τη σύσταση της Εθνικής Συντονιστικής Επιτρο¬ 
πής για το ΕΥΡΩ. 

3. Τις αποφάσεις των Ευρωπαϊκών Συμβουλίων: Μαδρί¬ 
της, Φλωρεντίας, Δουβλίνου, Άμστερνταμ και Λουξεμ¬ 
βούργου, σχετικά με τις τεχνικές προετοιμασίες για την με¬ 
τάβαση στο τρίτο στάδιο της ΟΝΕ και την καθιέρωση του 
ΕΥΡΩ ως Ενιαίου Νομίσματος στην Ευρωπαϊκή Ένωση. 

4. Την κοινή Απόφαση του Πρωθυπουργού και Υπουρ¬ 
γού Εθνικής Οικονομίας με αριθμό 16084/218/18-4-2000 
για τον διορισμό του Γενικού Γραμματέα του ΥΠΕΘΟ. 

5. Την απόφαση του Υπουργού Εθνικής Οικονομίας με 
αριθμό 748/13.3.98 για τη σύσταση της Επιτροπής Εκπρο- 
σώπωντης Εθνικής Συντονιστικής Επιτροπής για το Ευρώ, 
αποφασίζει: 

Την αντικατάσταση του Προέδρου της Επιτροπής Εκ¬ 
προσώπων της Εθνικής Συντονιστικής Επιτροπής για το 
Ευρώ Γ. Παπαϊωάννου με τον Σπύρο Τραυλό, Γ εν. Γ ραμ- 
ματέα του Υπουργείου, με Αναπληρωτή τον Ιωάννη Σιδη- 
ρόπουλο, Γ ενικό Διευθυντή του ΥΠΕΘΟ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 13 Ιουνίου 2000 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 


Αριθ. 22568/ΔΙΟΕ 312 (2) 

Τροποποίηση της 3640/ΔΙΟΕ 699/1.2.2000 απόφασης για 
την σύσταση ειδικής νομοπαρασκευαστικής επιτρο¬ 
πής για την κωδικοποίηση του δικαίου κεφαλαιαγοράς. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του άρθρου 116 του Ν. 2533/1997 (ΦΕΚ 228/τ.Α/11- 

11-1997) "Χρηματιστηριακή Αγορά Παραγωγών και άλλες 
διατάξεις". 

β. Του Ν. 1558/1985 "Κυβέρνηση και Κυβερνητικά Όρ¬ 
γανα" άρθρο 29Α το οποίο προστέθηκε με το άρθρο 27 
του Ν. 2081/1992 (ΦΕΚ 137/τ.Α/26-7-1985) και (ΦΕΚ 
154/τ.Α/10-9-1992) αντίστοιχα. 

γ. Του άρθρου 22του Ν. 2362/1995 (ΦΕΚ247/τ.Α/27-11 - 
1995) "Περί Δημοσίου Λογιστικού Ελέγχου των δαπανών 
του Κράτους και άλλες διατάξεις". 

δ. Του άρθρου 19 του Ν. 2470/1997 (ΦΕΚ 40/τ.Α/21-3- 
1997) "Αναμόρφωση μισθολογίου προσωπικού της Δημό¬ 
σιας Διοίκησης και άλλες συναφείς διατάξεις". 

ε. Του Π.Δ. 138/1993 (ΦΕΚ 55/τ.Α/14-4-1993) "Περί Ορ¬ 
γανισμού του Υπουργείου Εθνικής Οικονομίας". 

2. Την υπ’ αριθμ. 36969/ΔΙΟΕ 2037/4-11-1996 απόφαση 
του Υπουργού Εθνικής Οικονομίας «Μεταβίβαση δικαιώ¬ 
ματος Υπογραφής στους Γενικούς Γραμματείς ΥΠΕΘΟ 
και Επενδύσεων και Ανάπτυξης στους Προϊσταμένους Γ ε¬ 
νικών Διευθύνσεων κ.λπ.» να υπογράφουν "Με εντολή 
Υπουργού" (ΦΕΚ 1026/τ.Β/12-11-1996). 

3. Την με αριθμό πρωτ. 3640/ΔΙΟΕ 699/1 -2-2000 απόφα¬ 
ση για την "τροποποίηση των αποφάσεων για την σύσταση 
της ειδικής νομοπαρασκευαστικής επιτροπής για την κω¬ 
δικοποίηση του δικαίου κεφαλαιαγοράς", αποφασίζουμε: 

Τροποποιούμε την απόφαση 3640/ΔΙΟΕ 699/1-2-2000 
ως εξής: 

I. Συστήνεται ειδική Νομοπαρασκευαστική Επιτροπή 
για την Κωδικοποίηση του Δικαίου Κεφαλαιαγοράς σύμ¬ 
φωνα με το άρθρο 116 του Ν. 2533/1997 η οποία αποτε- 
λείται από τα παρακάτω μέλη: 

1. Σχινά Ιωάννη, Καθηγητή Εμπορικού Δικαίου στο 
ΔΠΘ, ως Πρόεδρο και μέλος. 

2. Αυγητίδη Δημήτριο Δ.Ν., Λέκτορα Εμπορικού Δικαίου 
ΔΠΘ και δικηγόρο της Επιτροπής Κεφαλαιαγοράς, ως μέλος. 

3. Δημητρακόπουλο Εμμανουήλ, δικηγόρο, ως μέλος. 

4. Δρακόπουλο Πέτρο, Δ.Ν., δικηγόρο, ως μέλος. 

5. Καραντούση Ελένη, δικηγόρο, ως μέλος. 

6. Καλλία Γεώργιο, Οικονομολόγο Μ.3ο., Γραμματέα 
του Διοικητικού Συμβουλίου της Επιτροπής Κεφαλαιαγο¬ 
ράς, ως μέλος. 

7. Λειβαδά Χριστόφορο, Δ.Ν., δικηγόροτου ΥΠΕΘΟ, ως 
μέλος. 

8. Μασούρα Κωνσταντίνο, Διευθυντή, Προϊστάμενο της 
Διεύθυνσης Πιστωτικών και Δημοσιονομικών Υποθέσεων 
του ΥΠΕΘΟ, ως μέλος. 

9. Ματθαίου Παρασκευή, Δ.Ν., δικηγόρο, ως μέλος. 

10. ΜούζουλαΣπήλιο, Δ.Ν., δικηγόρο, ως μέλος. 

11. Παπαντώνη Μαρία, Δ.Ν., δικηγόρο, ως μέλος. 

12. Πιμπλή Νικόλαο, Δ.Ν., δικηγόρο, ως μέλος. 

13. Ποταμίτη Ευστάθιο, Δ.Ν., δικηγόρο, ως μέλος. 

14. Τέλλη Νικόλαο, Επίκουρο Καθηγητή Εμπορικού Δι¬ 
καίου Πανεπιστημίου Θεσσαλονίκης, ως μέλος. 

15. Τζουγανάτο Δημήτριο, Επίκουρο Καθηγητή Εμπορι¬ 
κού Δικαίου Πανεπιστημίου Αθηνών, ως μέλος. 

16. Τριανταφυλλάκη Γεώργιο, Επίκουρο Καθηγητή 
Εμπορικού Δικαίου ΔΠΘ, ως μέλος. 

17. Τσιμπανούλη Δημήτριο, Δ.Ν., δικηγόρο, ως μέλος. 

18. Τσιμπρή Μιχαήλ, Δ.Ν., δικηγόρο, ως μέλος. 

19. Τσουτσάνη Νικόλαο, δικηγόρο, Νομικό Σύμβουλο 
του ΣΜΕΧΑ, ως μέλος. 

20. Χανή Δημήτριο, Πάρεδροτου Νομικού Συμβουλίου 
του Κράτους, ως μέλος. 


II. Εργο της Ειδικής Νομοπαρασκευαστικής Επιτροπής 
είναι: 

• Η διαμόρφωση των προτάσεων και τελικών κειμένων 
των νομοθετικών παρεμβάσεων - τροποποιήσεων που είναι 
απαραίτητες για τους σκοπούς της επίτευξης άρτιου και 
ομοιογενούς κώδικα. Για την υλοποίηση των παραπάνω, η 
νομοπαρασκευαστική επιτροπή θα έχει τη δυνατότητα να 
στηριχθεί στα Κείμενα Εργασίας, σε συνδυασμό με το λοι¬ 
πό έγγραφο υλικό των Ομάδων Εργασίας (έγγραφες πα¬ 
ρατηρήσεις και πρακτικά συνεδριάσεων) που είχαν συστα- 
θεί με τις 351/ΔΙΟΕ 5/7-1 -1997 και 3640/ΔΙΟΕ 699/1 -2-2000 
αποφάσεις του Υπουργού Εθνικής Οικονομίας. 

• Η ένταξη των ρυθμίσεων και τροποποιήσεων που πε- 
ριέχονται στον πρόσφατο νόμο 2778/99 για Αμοιβαία Κε¬ 
φάλαια Ακίνητης Περιουσίας και Εταιρίες Επενδύσεων σε 
Ακίνητη Περιουσία. 

• Η προσθήκη λοιπώντμημάτωντης νομοθεσίας της κε¬ 
φαλαιαγοράς, περιλαμβανομένης της χρηματιστηριακής 
και εξωχρηματιστηριακής αγοράς που δεν περιλαμβάνο¬ 
νται στο Κείμενο Εργασίας της ομάδας που είχε συσταθεί 
με την 351/ΔΙΟΕ 5/7-1-1997 απόφαση του Υπουργού 
Εθνικής Οικονομίας. 

• Η τελική επεξεργασία του κειμένου η οποία περιλαμ¬ 
βάνει, μεταξύ άλλων, την οριστικοποίηση των εσωτερικών 
παραπομπών, τη χρήση ενιαίας ορολογίας, τη μεταγλώτ¬ 
τιση στη δημοτική κ.λπ. 

• Η κωδικοποίηση των κανονιστικών διατάξεων περί κε¬ 
φαλαιαγοράς του Υπουργού Εθνικής Οικονομίας, του Δι¬ 
οικητή της Τράπεζας της Ελλάδος, του Διοικητικού Συμ¬ 
βουλίου της Επιτροπής Κεφαλαιαγοράς, του Διοικητικού 
Συμβουλίου του Χρηματιστηρίου Αξιών Αθηνών Α.Ε. και 
του Χρηματιστηρίου Παραγώγων Αθηνών Α.Ε. και η συ- 
σχέτισή τους με το κύριο έργο της Επιτροπής, δηλαδή τη 
κωδικοποίηση των νόμων της κεφαλαιαγοράς. 

Η διάρκεια του έργου ορίζεται σε δώδεκα (12) μήνες, 
από 10 Μαρτίου 2000 έως 9 Μαρτίου 2001. 

III. α) Για την υποστήριξη του συντονισμού της λειτουρ¬ 
γίας της επιτροπής ορίζουμε την Θεοδώρου Ελένη, Δ.Ν., 
δικηγόρο, την Σεϊμανίδη Κλεάνθη, δικηγόρο, την Αικατε¬ 
ρίνη Ηλιάνα - Κοντιάδη, Δικηγόρο, Ι_Ι_Μ, και τον Γκούλιο 
Χρήστο, Οικονομολόγο Μ.3ο., στέλεχος της Δ/νσης Πι¬ 
στωτικών και Δημοσιονομικών Υποθέσεων του ΥΠΕΘΟ, 
ως μέλη - γραμματείς. 

β) Γιατη γραμματειακή υποστήριξη της επιτροπής ορί¬ 
ζουμε τον Γκούφη Ιωάννη, τις Κούρβα Ελευθερία, Κου- 
τρουμπούχου Κωνσταντίνα, υπαλλήλους της Γενικής 
Δ/νσης Οικονομικής Πολιτικής του ΥΠΕΘΟ. 

IV. Το ύψος της αποζημιώσεως των συμμετεχόντων 
στηνπαραπάνω επιτροπή θα καθορισθεί με απόφασητων 
διοικητικών συ μβουλίων των φορέων τον προϋπολογισμό 
των οποίων θα βαρύνει η σχετική δαπάνη. 

Από την απόφαση αυτή δεν προκαλείται δαπάνη σε βά¬ 
ρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2000 

Με εντολή Υπουργού 
Ο Γ ενικός Γ ραμματέας 
ΣΠΥΡΙΔΩΝ ΤΡΑΥΛΟΣ 

Αριθ. 1056790/909/0001 (3) 

Καθορισμός αριθμού ατόμων στα οποία θα ανατεθεί η 
εκτέλεση έργου της Γενικής Γραμματείας Πληροφο¬ 
ριακών Συστημάτων (ΚΕ.Π.Υ.Ο.), με σύμβαση μίσθω¬ 
σης έργου σύμφωνα με τις διατάξεις των άρθρων 681 
κ.ε. του Αστικού Κώδικα. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 6 του Ν .2527/1997 «Τροποποίηση και συ¬ 
μπλήρωση διατάξεων του Ν.2190/1994 και άλλες διατά¬ 
ξεις» (ΦΕΚ. 206/Α78.10.1997). 

β) του άρθρου 27 του Ν.2081/1992 (ΦΕΚ. 154/Α'), με το 
οποίο προστέθηκε νέο άρθρο 29Α' στο Ν.1558/1985, 
όπως το α’ εδάφιο της παρ. 2 του προστεθέντος άρθρου 
αντικαταστάθηκε με τις διατάξεις του άρθρου 1 παρ. 2α 
του Ν.2469/1997 (ΦΕΚ. 38/Α'). 

γ) του άρθρου 3 περ. γ'του Ν.2362/1995 (ΦΕΚ.247/Α'), 

δ) των παραγράφων 15 και 27 του άρθρου 4 του 
Ν.2390/1996 (ΦΕΚ. 54/Α') και 

ε) των άρθρων 681 κ. επ. του Αστικού Κώδικα. 

2. Τις διατάξεις του Π.Δ.284/1988 «Οργανισμός του 
Υπουργείου Οικονομικών» (ΦΕΚ. 128 & 165 Α'), όπως τρο¬ 
ποποιήθηκε και συμπληρώθηκε μεταγενέστερα. 

3. Την αριθμ. 286/2000 Γνωμοδότηση του Γ Τμήματος 
του Νομικού Συμβουλίου του Κράτους, που έγινε δεκτή 
από τον Υφυπουργό Οικονομικών με την από 23.5.2000 
επισημειωματική πράξη, η οποία επέχει θέση της προ- 
βλεπόμενης από τις διατάξεις της παρ. 2 του άρθρου 6 
του Ν.2527/97 βεβαίωσης ότι «πρόκειται για γνήσια σύμ¬ 
βαση έργου που δεν υποκρύπτει εξαρτημένη εργασία». 

4. Την αριθμ.115/13.6.2000 απόφαση της Επιτροπής 
του άρθρου 2 παρ.1 της αριθμ.55/1998 Π.Υ.Σ. (άρθρο 1 
παρ.51 Ν.2412/1996). 

5. Την αριθμ.1057182/367/0015/16.5.1996 απόφαση 
του Υπουργού Οικονομικών «Απαλλαγή τήρησης βιβλίων 
.Δημόσιο & Ν.Π.Δ.Δ.» (ΦΕΚ.407/Β727.5.1996). 

6. Την επιτακτική ανάγκη ολοκλήρωσης έργων πληρο¬ 
φορικής ενταγμένων στο Ε.Π. «Κλεισθένης» (2ο Κ.Π.Σ.): 
α) Ολοκληρωμένο Πληροφοριακό Σύστημα Τελωνείων 
(Ι.Ο.Ι.5.), έργο που είναι νέο και βρίσκεται σε στάδιο ανά¬ 
πτυξης, και β) Ολοκληρωμένο Πληροφοριακό Σύστημα 
Φορολογίας (ΤΑΧΙ3) που βρίσκεται σε φάση ένταξης σε 
παραγωγική λειτουργία, τα οποία συνδέονται με την ει¬ 
σαγωγή στοιχείων σε ηλεκτρονικούς υπολογιστές (Η/Υ) 
(03ΐ3ΘΠΐΓγ) για τη δημιουργία των παρακάτω υποέργων: 

1. Ολοκληρωμένο Πληροφοριακό Σύστημα Τελωνείων 
(Ι.Ο.Ι.3.). 

1. Δηλωτικά 

2. Αποτίμησης αξιών 

3. Δασμολόγιο (ΤΑΒΙΟ) 

4. Εισαγωγών-Εξαγωγών 

5. Σύστημα Υποστήριξης Αποφάσεων 

6. Σύστημα Διαχείρισης Υποθέσεων 

7. Ειδικών Φόρων 

8. Διαμετακόμισης (ΤΒΑΝ3ΙΤ) 

9. Ανθρωπίνων Πόρων 

2. Ολοκληρωμένο Πληροφοριακό Σύστημα Φορολο¬ 
γίας (ΤΑΧΙ3) 

1. Διαχείριση Μητρώου 

2. Φ.Π.Α. 


3. Κ.Β.Σ. 

4. Έσοδα/Λογιστική 

5. Έξοδα/Λογιστική 

6. Δικαστικό 

7. Ηλεκτρονικό Πρωτόκολλο 

8. Φορολογία Εισοδήματος 

9. Φορολογία Κεφαλαίου 

10. Φορολογία Οχημάτων 

11. Λοιπές Φορολογίες 

12. Αντικειμενικός Προσδιορισμός Αξίας Ακινήτων 

13. Διαχείριση Στοιχείων 

14. Εικόνα Φορολογουμένων 

15. Έλεγχος Φορολογουμένων 

16. Επιθεώρηση & έλεγχος Δ.Ο.Υ. 

17. Ροή Εργασιών 

(Σχετικά τα αριθμ. πρωτ.: 94/6.3.2000 και 147/8.5.2000 
έγγραφα του Γ ενικού Γ ραμματέατης Γ ενικής Γ ραμματεί- 
ας Πληροφοριακών Συστημάτων). 

7. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού, συνολικού ύψους εξακοσίων εβδομήντα πέ¬ 
ντε εκατομμυρίων δραχμών (675.000.000 δρχ.) περίπου, 
για το χρονικό διάστημα του ενός (1) έτους, που μπορεί 
να αντιμετωπισθεί από τις εγγεγραμμένες πιστώσεις του 
προϋπολογισμού του Υπουργείου Οικονομικών (σχετικό 
το αριθμ.πρωτ. 2/39539/6.6.00 έγγραφο του Γ.Λ.Κ.). 

8. Την αριθμ. ΔΙΔΚ/Φ. 1/2/11187/12.5.2000 (ΦΕΚ 630/Β') 
απόφαση του Πρωθυπουργού και της Υπουργού Εσωτε¬ 
ρικών Δημ. Διοίκησης και Αποκέντρωσης «Ανάθεση αρ¬ 
μοδιοτήτων στους Υφυπουργούς Εσωτερικών, Δημ. Διοί¬ 
κησης και Αποκέντρωσης», αποφασίζουμε: 

1. Καθορίζουμε σε εκατόν πενήντα (150) τον αριθμό των 
φυσικών προσώπων, χειριστών διατρητικών μηχανών, 
δευτεροβάθμιας εκπαίδευσης (Δ.Ε.), στα οποία μπορεί 
να ανατεθεί με σύμβαση μίσθωσης έργου, κατάτις διατά¬ 
ξεις των άρθρων 681 κ.επ. του Αστικού Κώδικα, η εκτέλε¬ 
ση του έργου της εισαγωγής στοιχείων από μηχανογρα¬ 
φικά παραστατικά σε μηχανογραφικά μέσα (0313 θηΐι-γ) 
για τη δημιουργία των αρχείωνπου αναφέρονται στην πα¬ 
ράγραφο 6 του προοιμίου της παρούσας απόφασης. 

2. Για την ολική παράδοση του έργου απαιτείται χρονι¬ 
κό διάστημα ενός (1) έτους. Οι δε ανάδοχοι θα αναλάβουν 
την εκτέλεση του έργου ως συνοφειλέτες εις ολόκληρον, 
κατά το άρθρο 481 κ.επ. του Αστικού Κώδικα. Παράταση 
του χρόνου παράδοσης του έργου επιτρέπεται χωρίς 
οποιαδήποτε αύξηση της αμοιβής των αναδοχών. 

3. Τα φυσικά πρόσωπα στα οποία θα ανατεθεί η εκτέλε¬ 
ση του έργου πρέπει να κατέχουν: α) πτυχίο χειριστών 
διατρητικών μηχανών ή αντίστοιχο ή συναφές πτυχίο ενι¬ 
αίου πολυκλαδικού λυκείου ή τεχνικού - επαγγελματικού 
λυκείου ή τεχνικής επαγγελματικής σχολής δευτεροβάθ¬ 
μιας εκπαίδευσης ή σχολής μαθητείας του ΟΑΕΔ του 
Ν. 1346/1983 (ΦΕΚ.46/Α") ή άλλου ισότιμου τίτλου σχολι¬ 
κής μονάδαςτης ημεδαπής ή αλλοδαπής ή β) απολυτήριο 
τίτλο λυκείου ή εξαταξίου γυμνασίου ή ισότιμου σχολεί¬ 
ου, ανεξάρτητα από ειδικότητα, και σχετική εμπειρία δύο 
(2) τουλάχιστον ετών στο χειρισμό διατρητικών μηχανών. 

4. Οι ανάδοχοι θα αμείβονται με 0,25 δραχμές ανά δα- 
κτυλισμό, με βάση τον αριθμό των πραγματοποιούμενων 
κατά μήνα δακτυλισμών. Η αμοιβή θα καταβληθεί στους 
ανάδοχους, σύμφωνα με τα οριζόμενα στις αριθμ. 
194902/22.11.1969 (ΦΕΚ.777/Β) και αριθμ. 2083062/ 
8402/0022/28.12.1994 (ΦΕΚ.971/Β") αποφάσεις του 
Υπουργού Οικονομικών (άρθρο 4 παρ.15 Ν.2390/1996 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΦΕΚ 54/Α') και θα ανέλθει συνολικά στο ποσό των εξακο- 
σίων εβδομήντα πέντε εκατομμυρίων δραχμών 
(675.000.000 δρχ.). Οι ανάδοχοι, εφόσον δεν έχουν την 
ιδιότητα του επιτηδευματία από άλλη αιτία, απαλλάσσο¬ 
νται από την υποχρέωση τήρησης βιβλίων και έκδοσης 
στοιχείων για τις αμοιβές που λαμβάνουν. 

5. Τα έξοδα κίνησης και παραμονής των ατόμων που θα 
εργάζονται σε Τελωνεία και Δ.Ο.Υ. της επαρχίας θα βα¬ 
ρύνουν τις πιστώσεις του προϋπολογισμού εξόδων του 
Υπουργείου Οικονομικών. 

6. Τόπος εκτέλεσηςτου έργου ορίζεταιτο ΚΕ.Π.Υ.Ο., τα 
Τελωνεία και οι Δ.Ο.Υ. της Επικράτειας, στις εγκαταστά¬ 
σεις των οποίων είναι ελεύθεροι να εργαστούν οι ανάδο- 
χοι οποιεσδήποτε ώρες ή ημέρες επιθυμούν. 

7. Το προς ανάθεση έργο πρόκειται να εκτελεστεί μία 
φορά και η εκτέλεση του δεν θα υπόκειται στις εντολές και 
τις οδηγίες του εργοδότη. Οι ανάδοχοι δεν υποχρεούνται 
να τηρούν συγκεκριμένο ωράριο υπηρεσίας ή εργασίας, 
αλλά αναλαμβάνουν την υποχρέωση να περαιώσουν το 
έργο που τους ανατίθεται στο συγκεκριμένο χρονικό διά¬ 
στημα του ενός (1) έτους. 

8. Ανανέωση ή παράταση των συμβάσεων μίσθωσης έρ¬ 
γου απαγορεύεται και είναι αυτοδικαίως άκυρη. 

9. Απασχόληση των αναδοχών σε έργα ή εργασίες 
άσχετες με εκείνες που περιγράφονται στην παρούσα 
απόφαση, όπως θα εξειδικευτούν στις προς κατάρτιση 
συμβάσεις μίσθωσης έργου, απαγορεύεται. 

10. Οι ανάδοχοι δε δικαιούνται δώρο Χριστουγέννων και 
Πάσχα, καθώς και άδεια και επίδομα άδειας, ενώ δεν υφί- 
σταται υποχρέωση του εργοδότη για ασφάλιση του ανα- 
δόχου σε φορέα κύριας ή επικουρικής ασφάλισης. 

11. Το προς ανάθεση έργο δεν ανάγεται στον κύκλο των 
συνήθων καθηκόντων των υπαλλήλων του ΚΕ.Π.Υ.Ο., κα¬ 
θόσον το νεοπαγές της λειτουργίας των συστημάτων, 
που αναφέρονται στην αριθμ. 6 παράγραφο του προοιμί¬ 
ου της παρούσας απόφασης, προϋποθέτει την εφάπαξ 
αρχειοθέτηση των σχετικών στοιχείων, έργο που εκ της 
φύσεώςτου, της έκτασης και του σύντομου χρόνου εντός 
του οποίου πρέπει να ολοκληρωθεί, αποτελεί έκτακτη 
υπηρεσιακή ανάγκη, διαφορετική από αυτές για την κά¬ 
λυψη των οποίων είναι συνεστημένοτο ΚΕΠΥΟ, όπως λει¬ 
τουργεί υπό την παρούσα διαρθρωτική και οργανωτική 
δομή του, και για το λόγο αυτό δεν μπορεί να εκτελεστεί 
το προς ανάθεση έργο από τους υπαλλήλους που υπηρε¬ 
τούν στο ΚΕ.Π.Υ.Ο., όπως διαπιστώνεται από την Υπηρε¬ 
σία (σχετικά τα αριθμ.πρωτ.94/6.3.2000 και 147/8.5.2000 
έγγραφα του Γενικού Γραμματέατης Γενικής Γραμματεί- 
ας Πληροφοριακών Συστημάτων). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 22 Ιουνίου 2000 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΕΩΝΙΔΑΣΤΖΑΝΗΣ Γ. ΠΑΠΑΝΤΩΝΙΟΥ 

Αριθ. 2/44795/0026 (4) 

Καθορισμός δικαιολογητικών καταβολής του 75% στα 
Νοσηλευτικά Ιδρύματα έναντι της απαίτησής τους για 
παροχές υγειονομικής περίθαλψης σε ασφαλισμέ¬ 
νους του Δημοσίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 1 του άρθρου 26 του Ν. 


2362/95 (ΦΕΚ 247/Α) «περί Δημοσίου Λογιστικού, ελέγ¬ 
χου των δαπανών του Κράτους και άλλες διατάξεις». 

2. Τις διατάξεις του Β.Δ. 665/62 (ΦΕΚ 167/Α/62) «Περί 
της υγειονομικής περιθάλψεως των τακτικών δημοσίων 
πολιτικών υπαλλήλων, των πολιτικών και στρατιωτικών 
συνταξιούχων, των μελών των οικογενειών αυτών κ.λπ». 

3. Τις διατάξεις του άρθρου 24 του Ν. 2789/11-2-2000 
(ΦΕΚ 21/Α) «Προσαρμογή του Ελληνικού Δικαίου προς 
την οδηγία αρ. 98/26/ΕΚτου Ευρωπαϊκού Συμβουλίουτης 
19-5-1998 σχετικά με το αμετάκλητο του διακανονισμού 
στα συστήματα πληρωμών και στα συστήματα διακανονι¬ 
σμού χρηματοπιστωτικών μέσων και άλλες διατάξεις» 

4. Το άρθρο 29Ατου Ν. 1558/1995 (ΦΕΚ 137 Α) όπως 
προστέθηκε με το άρθρο 27 του Ν. 2081/1992 (ΦΕΚ 
154Α') και αντικαταστάθηκε με το άρθρο 1 παρ. 2α του Ν. 
2469/1997/ΦΕΚ 38 Α') 

5. Την κοινή απόφαση του Πρωθυπουργού και του 
Υπουργού Οικονομικών αρ. 1039386/441/0006Α/ 
21.4.2000 (ΦΕΚ 571 Β') ανάθεση αρμοδιοτήτων στους 
Υφυπουργούς Οικονομικών. 

6. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. - Καθορίζουμε τα δικαιολογητικά που απαιτούνται για 
την έκδοση τακτικών Χ.Ε. με δικαιούχους τα Νοσηλευτικά 
Ιδρύματα Δημοσίου Δικαίου του Ν.Δ. 2592/53, για την κα¬ 
ταβολή του 75%, του συνόλου των απαιτήσεώντους, από 
την παροχή υγειονομικής περίθαλψης στους ασφαλισμέ¬ 
νους του Δημοσίου και εντός 30 ημερών από την ημερο¬ 
μηνία υποβολής των σχετικών λογαριασμών στις οικείες 
Υ.Δ.Ε., ως ακολούθως: 

α) Φωτοαντίγραφα της αναλυτικής και συγκεντρωτικής 
κατάστασης δαπάνης του Νοσηλευτικού Ιδρύματος 

β) Φωτοαντίγραφο του δελτίου παροχής υπηρεσιών 
που εκδίδει το Νοσηλευτικό Ίδρυμα. 

2. - Τα ανωτέρω φωτοαντίγραφα επικυρώνονται από τις 
αρμόδιες ΥΔΕ βάσει των πρωτοτύπων δικαιολογητικών 
τα οποία παραμένουν σ’ αυτές, μέχρι την οριστική εκκα¬ 
θάριση της δαπάνης για το σύνολο των απαιτήσεων των 
εν λόγω Ιδρυμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2000 

Ο ΥΦΥΠΟΥΡΓΟΣ 

Γ. ΔΡΥΣ 


Αριθ. 2/39535/0022 (5) 

Υπερωριακή απασχόληση μονίμων Υπαλλήλων της Σχο¬ 
λής Τουριστικών Επαγγελμάτων για το α' εξάμ. του 
2000 . 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

1. Τις διατάξεις του άρθρου 15 του Ν. 2592/18.3.98 
«Αναπροσαρμογή συντάξεων πολιτικών συντάξεων του 
Δημοσίου, ρύθμιση συνταξιοδοτικών θεμάτων και άλλες 
διατάξεις» (ΦΕΚ 57/0/18.3.98). 

2. Τη 2022941/2297/0022/7.4.98 απόφαση Υφυπουρ¬ 
γού Οικονομικών «Κοινοποίηση των διατάξεων του άρ¬ 
θρου 15 του Ν.2592/98 για υπερωριακή εργασία». 

3. Το Π.Δ. 27/1.2.96 «Περί συγχώνευσης των Υπουργεί¬ 
ων Τουρισμού. Βιομηχανίας. Ενέργειας-Τεχνολογίας και 
Εμπορίου στο Υπουργείο Ανάπτυξης» (ΦΕΚ 19/Α/1.2.96). 

4. Το Π.Δ. 143/13.4.2000 «Διορισμός Υπουργών, Ανα¬ 
πληρωτή Υπουργού και Υφυπουργών» (ΦΕΚ 122/Α/ 
13.4.2000). 

5. Το Π.Δ. 365/28.11.97 «Διατήρηση εποπτείας Ν.Π.Δ.Δ. 
από το Υπουργείο Ανάπτυξης» (ΦΕΚ 241/Α/97). 

6. Τη με αριθ. πρωτ. 1107147/1239006/4.10.96 Κοινή 
Απόφαση του Πρωθυπουργού και του Υπουργού Οικονο¬ 
μικών «περί ανάθεσης αρμοδιοτήτων στους Υφυπουρ¬ 
γούς Οικονομικών» (ΦΕΚ922/Β/4.10.96). 

7. Την απόφαση με αριθ. 19 της Συν.3/2000 του Δ.Σ.της 
Σ.Τ.Ε. 

8. Το έγγραφο της Σ.Τ.Ε. με α.π.Φ. 173/3/1688/ 
28.2.2000. 

9. Το γεγονός ότι δεν προκαλείται νέα δαπάνη από την 
απόφαση αυτή. 

10. Το γεγονός ότι ορισμένοι μόνιμοι υπάλληλοι της 
Σ.Τ.Ε. των εκπαιδευτηρίων-οικοτροφείων και ξενοδοχεί¬ 
ων Σ.Τ.Ε., που λειτουργούν σε 24ωρη βάση και όλες τις 
ημέρες του μήνα, πρέπει να εργασθούν πέραν του κανο¬ 
νικού ωραρίου ή νυκτερινές ώρες καθώς και τις Κυριακές 
ή αργίες, προκειμένου να καλυφθούν υπηρεσιακές ανά¬ 
γκες που προκύπτουν από τη διαμονή-υποχρεωτική σίτι¬ 
ση και εποπτεία των μαθητών- σπουδαστών, από την υπο¬ 
στήριξη επιμορφωτικών και εκπαιδευτικών προγραμμά¬ 
των, καθώς επίσης από την εποπτεία της πρακτικής 
άσκησηςτων μαθητών μέσα σταεκπαιδευτήριατης Σ.Τ.Ε. 

11. Τη με α.π. 2/20914/0022 Κ.Υ.Α. «Υπερωριακή απα¬ 
σχόληση μονίμων υπαλλήλωντης Σ.Τ.Ε. για το α' εξάμηνο 
του 2000» (ΦΕΚ488/Β/6.4.2000), αποφασίζουμε: 

Τροποποιούμε τη με α.π. 2/20914/0022 ΚΥΑ αντικαθι¬ 
στώντας τις διατάξεις της που αφορούν την υπερωριακή 
απασχόληση των υπαλλήλωντης ΤΕΣΤΕ ΑΝ ΑΒΥΣΣΟΥ και 
της ΤΕΣΤΕ ΑΓΙΟΥ ΝΙΚΟΛΑΟΥ ως εξής: 

Α. ΤΕΣΤΕ ΑΝΑΒΥΣΣΟΥ 

ΑΠΟΓΕΥΜΑΤΙΝΗ ΑΠΑΣΧΟΛΗΣΗ 

ΓΙΑ ΔΥΟ ΥΠΑΛΛΗΛΟΥΣ 40 ΩΡΕΣ ΕΚΑΣΤΟΣ (80 ΩΡΕΣ 
ΣΥΝΟΛΙΚΑ) 

ΓΙΑ ΤΕΣΣΕΡΙΣ ΥΠΑΛΛΗΛΟΥΣ 30 ΩΡΕΣ ΕΚΑΣΤΟΣ (120 
ΩΡΕΣ ΣΥΝΟΛΙΚΑ). 

ΥΠΕΡΩΡΙΑΚΗ ΝΥΚΤΕΡΙΝΗ ΑΠΑΣΧΟΛΗΣΗ 

ΓΙΑ ΤΡΕΙΣ ΥΠΑΛΛΗΛΟΥΣ 20 ΩΡΕΣ ΕΚΑΣΤΟΣ (60 ΩΡΕΣ 
ΣΥΝΟΛΙΚΑ) 

ΥΠΕΡΩΡΙΑΚΗ ΑΠΑΣΧΟΛΗΣΗ ΕΞΑΙΡΕΣΙΜΩΝ ΗΜΕΡΩΝ 
ΠΑ ΤΕΣΣΕΡΙΣ ΥΠΑΛΛΗΛΟΥΣ 30 ΩΡΕΣ ΕΚΑΣΤΟΣ (120 
ΩΡΕΣ ΣΥΝΟΛΙΚΑ) 

Β. ΑΣΤΕ ΑΓΙΟΥ ΝΙΚΟΛΑΟΥ 

ΥΠΕΡΩΡΙΑΚΗ ΑΠΑΣΧΟΛΗΣΗ ΕΞΑΙΡΕΣΙΜΩΝ ΗΜΕΡΩΝ 
ΓΙΑ ΕΝΑΝ ΥΠΑΛΛΗΛΟ 70 ΩΡΕΣ 

Κατά τα λοιπά η Κ.Υ.Α. με α.π. 2/20914/0022 ισχύει ως 
έχει. 

Η απόφαση αυτή που ισχύει από 26.4.2000 να δημοσι- 
ευθεί στην Εφημερίδα της Κυβερνήσεως. 

Αθήνα, 26 Μάίου 2000 

Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομικών Υπουργείου Ανάπτυξης 

I. ΚΟΥΣΟΥΛΑΚΟΣ Α. ΠΑΠΑΘΑΝΑΣΟΠΟΥΛΟΣ 


Αριθ. Πρωτ.:16913 (6) 

Τροποποίηση της υπ’αριθμ.5390/21-2-96 απόφασης του 
Υφυπουργού Πολιτισμού περί Διορισμού Προέδρου 
μελών ΔΣ/ΟΠΑΠ. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Τηςπαρ.2του άρ. 26 του Ν. 1558/85 «Κυβέρνηση και 
Κυβερνητικά Όργανα». 

2. Του αρ.24 του Ν.1646/86 «Διορισμός Προέδρου και 
μελών ΔΣ/ΟΠΑΠ». 

3. Την υπ’αριθμ.24689/31.8.90 απόφαση του Υπουργού 
Προεδρίας της Κυβέρνησης και του Υφυπουργού Πολιτι¬ 
σμού «διεύρυνση μελών του ΔΣ». 

4. Την υπ’αριθμ. ΥΠΠΟ/ΔΙΟΙ/Α1/20261/20.4.00 Κοινή 
απόφαση του Πρωθυπουργού και του Υπουργού Πολιτι¬ 
σμού «περί ανάθεσης αρμοδιοτήτων στον Υφ. Πολιτι¬ 
σμού». 

5. Την υπ’αριθμ. 5390/21.2.96 απόφαση του Υφ. Πολιτι¬ 
σμού περί «διορισμού Προέδρου Μελών ΔΣ/ΟΠΑΠ», 
όπως τροποποιήθηκε μεταγενέστερα. 

6. Την υπ’αριθμ. 19590/3.9.98 απόφαση του Υφ. Πολιτι¬ 
σμού «περί ανανέωσης θητείας Προέδρου μελών 
ΔΣ/ΟΠΑΠ», αποφασίζουμε: 

Α) Τροποποιούμε την υπ’αριθμ. 5390/21.2.96 απόφαση 
του Υφ. Πολιτισμού καθ'ο μέρος αφορά την αντικατάστα¬ 
ση των κάτωθι μελών του ΔΣ/ΟΠΑΠ Χρονοπούλου Θεο¬ 
δώρου, Διαμαντή Ηλία, Χατζηνικόλα Κλεάνθη, Γούναρη 
θεοδώρου και Κασκαμπά Παναγιώτη στην θέση των οποί¬ 
ων ορίζονται για το υπόλοιπο της θητείας ήτοι έως 
31.12.00οι κατωτέρω: 

1. Καριπίδου Χρυσάνθη 

2. Παπανδρέου Μαρία 

3. Παναγόπουλος Δημήτριος 

4. Απανωμεριτάκης Νικόλαος 

5. Σεβαστής Βασίλης 

Β) Αντιπρόεδρος του ΔΣ/ΟΠΑΠ ορίζεται ο Ασπρίδης Αι¬ 
μίλιος 

Γ) Κατά τα λοιπά ισχύει η υπ’αρ.5390/21.2.96 απόφαση 
ως έχει. 

Δ) Από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βέρνησης. 

Αθήνα, 21 Ιουνίου 2000 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 


Αριθ. Φ404/12689/1927 (7) 

Χορήγηση των Οορ ϋοουπίΘΠΙ Αυστρίας από τις Δ/νσεις 
Μεταφορών της Νομαρχιακής Αυτοδιοίκησης της 
Χώρας. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 9 του άρθρου 5 του Ν. 
2801/2000 (Α-46). 

2. Τον Κοινοτικό Κανονισμό 3298/94 της Επιτροπής της 
21ης Δεκεμβρίου 1994 «για τη θέσπιση μέτρων που αφο¬ 
ρούν το σύστημα οικοσημείων για βαρέα φορτηγά οχή¬ 
ματα διερχόμενα από την Αυστρία». 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Τα τυποποιημένα έγγραφα Οορ ΟοουπίθπΙ (Οοπιΐοι·- 
ΠΊΪΙγ οί ρΓοάυοΙίοπ) προς πιστοποίηση των εκπομπών ρύ¬ 
πων του οξειδίου του αζώτου (Νοχ) του φορτηγού οχή¬ 
ματος, όταν αυτό διέρχεται την Αυστρία, όπως προβλέ- 
πεται από το παράρτημα 5 του πρωτοκόλλου (αριθμ. 9 
της πράξης προσχώρησης της Αυστρίας στην Ε.Ε) χορη¬ 
γούνται στους Έλληνες οδικούς μεταφορείς εμπορευμά¬ 
των από τις Υπηρεσίες Μεταφορών και Επικοινωνιών των 
Νομαρχιακών Αυτοδιοικήσεων της χώρας. 

2. Η χορήγηση των Οορ ϋοουπίθηί θα γίνεται από την 
αρμόδια Υπηρεσία ταξινόμησης κάθε αυτοκινήτου. Γ ιατο 
αυτοκίνητο θα πρέπει να πληρούνται οι παρακάτω προϋ¬ 
ποθέσεις: 

α. Να είναι Φ.Δ.Χ αυτοκίνητο διεθνών μεταφορών σύμ¬ 
φωνα με τις ισχύουσες διατάξεις. 

β. Να υπάρχει γι’αυτό Ελληνική έγκριση τύπου (από τη 
Δ/νση Τεχνολογίας Οχημάτωντου ΥΠ. Μ. Ε). 

Για αυτοκίνητα που δεν έχει εκδοθεί ελληνική έγκριση 
τύπου (από το ΥΠ. Μ.Ε),να υπάρχει πλήρες πιστοποιητικό 
της Ευρωπαϊκής Ένωσης εκπομπών καυσαερίων του 
οχήματος και βεβαίωση της επίσημης αντιπροσωπείας 
του εργοστασίου κατασκευής στη χώρα μας, με την οποία 
θα βεβαιώνεται η τεχνολογία του κινητήρα. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Παπάγος, 25 Απριλίου 2000 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 


Αριθ.2410 (8) 

Σύσταση στο Δήμο Καρδαμύλων Ν. Χίου αναπτυξιακής 
Δημοτικής Επιχείρησης Καρδαμύλων. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις των άρθρων 277, 278, 291 και 304 του 
Π.Δ. 410/95 και του Ν. 2503/97. 

2) Την αριθμ. 17/2000 απόφαση του Δημοτικού Συμβου¬ 
λίου Καρδάμυλων Ν. Χίου. 

3) Την αριθμ. 16055/26-4-2000 αξιολόγηση της μελέτης 
της επιχείρησης από την Περιφέρεια Βορ. Αιγαίου. 

4) Την αριθμ. 1483/27-10-97 απόφαση Γ.Γ.Π. Βορ. Αι¬ 
γαίου περί μεταβίβασης δικαιώματος υπογραφής, απο¬ 
φασίζουμε: 

Συνιστούμε στον Δήμο Καρδαμύλων Ν. Χίου επιχείρηση 
με την επωνυμία «Αναπτυξιακή Δημοτική Επιχείρηση Καρ¬ 
δαμύλων», ως ίδιο Νομικό Πρόσωπο ιδιωτικού δικαίου 
που διέπεται από τις διατάξεις των άρθρων 277,278, 291 
και 304 του Π.Δ. 410/95 (Δ.Κ.Κ). 

Σκοπός της Επιχείρησης είναι: 

Η ανάληψη δραστηριοτήτων που έχρυν σχέση με την 
πολιτιστική ανάπτυξη, τον τεχνικό κατασκευαστικό το¬ 
μέα, την οργάνωση και διεξαγωγή πολιτιστικών και ψυχα¬ 
γωγικών εκδηλώσεων, την υλοποίηση εκπαιδευτικών και 
επιμορφωτικών προγραμμάτων, την περιβαλλοντική ευ- 
αισθητοποίηση και τη διαχείριση του περιβάλλοντος, την 
οργάνωση των υπηρεσιών υγείας και Κοινωνικής Πρόνοι¬ 


ας, την λειτουργία Πολυκέντρου Ενημέρωσης για παρο¬ 
χή πληροφοριών σε θέματα προώθησης της απασχόλη¬ 
σης, ανάπτυξης της Επιχηρηματικότητας και Κοινωνικής 
μέριμνας, την έκδοση ενημερωτικών περιοδικών και την 
δημιουργία εργαστηρίου εκτυπώσεων, την προβολή μέ¬ 
σω διαφημιστικών στοιχείων των ιδεών και μηνυμάτων 
του Δήμου και της Επιχείρησης, την ανάπτυξη του αθλη¬ 
τισμού, την τουριστική ανάπτυξη καθώς και την ανάληψη 
βιώσιμων επιχειρηματικών δραστηριοτήτων με σκοπό την 
εξυπηρέτηση των κατοίκων της περιοχής του Δήμου και 
των Δημοτικών διαμερισμάτων 
Η διάρκεια της επιχείρησης είναι πενήντα (50) χρόνια 
από τη δημοσίευση της απόφασης αυτής στην Εφημερί¬ 
δα της Κυβέρνησης. 

Έδρα της Επιχείρησης είναι ο Δήμος Καρδαμύλων Ν. Χίου. 
Διοίκηση της Επιχείρησης 

Η Επιχείρηση θα διοικείται από πενταμελές (δμελές) Δι¬ 
οικητικό Συμβούλιο, σύμφωνα με την παράγραφο 1 του 
άρθρου 278 του Π.Δ 410/95. 

Συγκεκριμένα στο Διοικητικό Συμβούλιο θα συμμετέ¬ 
χουν: 

α) Ο εκάστοτε Δήμαρχος Καρδαμύλων, ως Πρόεδρος 
του Δ.Σ. της Επιχείρησης, με αναπληρωτή του τον εκά¬ 
στοτε Αντιδήμαρχο Καρδαμύλων. 

β) Δύο (2) αιρετοί, μέλη του Δημοτικού Συμβουλίου εκ 
των οποίων ο ένας θα προέρχεται από τη μειοψηφία, με 
τους αναπληρωτέςτους. 

γ) Ένας εκπρόσωπος του Φιλοπρόοδου Ομίλου Καρδα¬ 
μύλων, ή του Παγχιακού Συλλόγου Ατόμων με ειδικές 
ανάγκες, με τον αναπληρωτή του. 

δ) Ένας Δημότης, ή κάτοικος του Δήμου Καρδαμύλων 
που θα έχει πείρα ή γνώσεις με το αντικείμενο της Επιχεί¬ 
ρησης, με τον αναπληρωτή του. 

Ο Δήμος Καρδαμύλων διαθέτει στην Επιχείρηση χρη¬ 
ματικό ποσό 20.000.000 δραχμ. ως αρχικό κεφάλαιο. 
Πόροι της Επιχείρησης είναι τα έσοδα από: 
α) Έσοδα από δικαιώματα εγγραφών και φοίτησης στα 
τμήματα πολιτιστικών δραστηριοτήτων. 

β) Έσοδα απάτην Οργάνωση πολιτιστικών και ψυχαγω¬ 
γικών εκδηλώσεων. 

γ) Έσοδα από ανάθεση υλοποίησης προγραμμάτων 
Υγείας και Κοινωνικής Πρόνοιας. 

δ) Έσοδα από επιχορηγήσεις για την λειτουργία Παιδι¬ 
κών και Βρεφονηπιακών Σταθμών και Κέντρων Δημιουρ¬ 
γικής απασχόλησης παιδιών. 

ε) Έσοδα από την εκμετάλλευση των κοινοχρήστων και 
λοιπών χώρων και την μίσθωση τους σε διαφημιστικές 
Εταιρείες για την προβολή διαφημιστικών μηνυμάτων. 

στ) Έσοδα από την διαχείριση προγραμμάτων της Ε.Ε. 
ή άλλων Δημοσίων Φορέων. 

ζ) Έσοδα από αναθέσεις και εκτελέσεις τεχνικών έρ¬ 
γων, εκπόνηση μελετών, έργων συντήρησης, επιβλέψεων 
και λοιπών δραστηριοτήτων του τεχνικού τομέα. 

η) Έσοδα από επιχειρηματικές δραστηριότητες υπηρε¬ 
σιών τουριστικής ανάπτυξης (αναψυκτήρια, καντίνες, ξα¬ 
πλώστρες, ομπρέλες, εξοπλισμό θαλάσσιων σπορ κλπ) 
και λοιπές επιχειρηματικές δραστηριότητες της Δημοτι¬ 
κής Επιχείρησης που σε κάθε περίπτωση επιτρέπονται 
εφ’ όσον δεν απαγορεύεται από την κείμενη νομοθεσία 
την σχετική με τις Επιχειρήσεις των ΟΤΑ. 
θ) Έσοδα από την περιουσία της Επιχείρησης, 
ι) Έσοδα από κληροδοτήματα, εισφορές, δωρεές κλπ. 

Η Επιχείρηση διαλύεται: 

Α) Με απόφαση του Δημοτικού Συμβουλίου, με την από¬ 
λυτη πλειοψηφία των μελών του. 

Β) Όταν λήξει χωρίς να παραταθεί η διάρκεια της επι¬ 
χείρησης 

Γ) Σε περίπτωση πτώχευσης της επιχείρησης. 

Την διάλυση της επιχείρησης ακολουθεί η εκκαθάριση. 

Εκτός από τη περίπτωση της πτώχευσης η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. 

Το υπόλοιπο περιέρχεται στον Δήμο Καρδαμύλων. 

Η απόφαση αυτή επιβαρύνει τον προϋπολογισμό του 
Δήμου Καρδάμυλων έτους 2000 με το ποσό των 
20.000.000 δρχ. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της επιχείρησης, διέπονται από τις 
σχετικές με τις δημοτικές και τις κοινοτικές επιχειρήσεις 
διατάξεις του Π. Δ. 410/95 (ΔΚΚ). 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Χίος, 15 Ιουνίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
Β. ΜΠΑΛΑΣΚΑ 

Αριθ. 5459 (9) 

Τροποποίηση της παρ. 2 του άρθρου 16 του Κανονισμού 
Λειτουργίας, Διοικήσεως και Παροχών του ΚΑΦ Λιμέ- 
νος - Ξηράς Ναυπλίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν.2240/94 και άρθρ. 13 του Ν. 
2273/94 και Ν. 2503/97,σε συνδιασμό με τις διατάξεις των 
Π.Δ. 368/89, 369/89 και 1156/1977. 

2. Τις διατάξεις του άρθρ. 11 του κωδ. ν.5167/32 «περί 
ρυθμίσεως των εις τους λιμένας φορτ/κών εργασιών» 
όπως τροποποιήθηκαν με τις διατάξεις του άρθρ.6 του 
Ν.Δ. 1254/49 «περίτροποιήσεως και συμπληρώσεως ενι¬ 
αίων διατάξεων των περί φορτ/σεων νόμων»,σε συνδια- 
σμό με τις διατάξεις της παραγρ. 6 του άρθρ.38 του Ν. 
3239/1955. 

3. Την αριθμ. 33384/7034/1959 απόφαση του Υπουργού 
Εργασίας, με την οποία εγκρίθηκε ο Κανονισμός Λειτουρ¬ 
γίας, Διοικήσεως και Παροχών του ΚΑΦ Λιμένος-Ξηράς 
Ναυπλίου, όπως τροποποιήθηκε και ισχύει σήμερα. 

4. Την με αριθμ. πρωτ. 10407/31-12-97 απόφασή μας 
«Ανάθεση αρμοδιοτήτων και ασκήσεως αυτών κατ’ εντο¬ 
λή μας, στο Διευθυντή Τοπ. Αυτ/σης και Διοίκησης Ν. Αρ¬ 
γολίδας και στους Προϊσταμένους των τμημάτων της 
Υπηρεσίας αυτής». 

5. Την απόφαση της ΔΕ/ΚΑΦ Ναυπλίου, όπως αυτή δια¬ 
τυπώθηκε στο αριθμ.03/23-3-2000 πρακτικό της. 

6. Το αριθμ. 10790/1-6-2000 έγγραφο του Υπουργείου 
Εργασίας και Κοινωνικών Ασφαλίσεων. 

7. Την οικονομική δυνατότητα του παραπάνω ΚΑΦ, απο¬ 
φασίζουμε: 


Εγκρίνουμε την τροποποίηση της παρ.2 του άρθρ. 16 
του Κανονισμού Λειτουργίας, Διοικήσεως και Παροχών 
του ΚΑΦ Λιμένος-Ξηράς Ναυπλίου,το κείμενο της οποίας 
διαμορφώνεται ως εξής: 

Άρθρο 16 

1 . 

2. Το ποσό της εφάπαξ αποζημιώσεως που καταβάλλε¬ 
ται σύμφωνα με τα παραπάνω στους δικαιούχους, ορίζε¬ 
ται, με ομαλές οικονομικές συνθήκεςτου ΚΑΦ ανάλογα με 
τα χρόνια συμμετοχής σ’ αυτό ως εξής: 

Για τα 10 πρώτα έτη συμμετοχής στο ΚΑΦ,θα χορηγεί¬ 
ται το ποσό των δραχμών,ενός εκατομμυρίου διακοσίων 
ογδόντα πέντε χιλιάδων εξακοσίων ογδόντα τριών 
[1.285.683], 

Από το 11 ο ως και το 30ο έτος συμμετοχής θα χορηγεί¬ 
ται, κατ’ έτος, το ποσό των δραχμών διακοσίων πενήντα 
επτά χιλιάδων εκατόν τρ ιάντα πέντε [257.135]. 

Από το 31ο ως και το 35ο έτος συμμετοχής, θα χορη¬ 
γείται, κατ’ έτος, το ποσό των δραχμών εβδομήντα δύο χι¬ 
λιάδων πεντακοσίων δέκα έξη [72.516]. 

Το ανώτατο όριο, σε καμία περίπτωση δεν θα υπέρ βαίνει το 
ποσό των δραχμών έξη εκατομμυρίων επτακοσίων εβδομή¬ 
ντα πέντε χιλιάδων οκτακόσιων εννενήντα πέντε [6.775.895]. 

Κλάσμα έτους μεγαλύτερο των έξη [6] μηνών θεωρείται 
πλήρης χρόνος για τον καθορισμό της προσαύξησης, όχι 
όμως και για τη θεμελίωση του δικαιώματος λήψης παροχής. 

3. Από τις διατάξεις της απόφασης αυτής δεν προκαλεί- 
ταιδαπάνη σε βάροςτου Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 12 Ιουνίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 

ΓΕΩΡΓΙΑ ΠΑΠΑΠΑΝΑΓΙΩΤΟΥ 

( 10 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην Αλεξανδράτου Λαμπρινή του Διον. 
κάτοικο Πατρών. 

Ο ΝΟΜΑΡΧΗΣ ΑΧΑΪΑΣ 

Με την 4067/2000 απόφαση του Νομάρχη χορηγήθηκε 
στην κοινωνική λειτουργό Αλεξανδράτου Λαμπρινή του 
Διονυσίου, κάτοικο Πατρών, άδεια ασκήσεως επαγγέλ¬ 
ματος Κοινωνικού Λειτουργού. 

Με εντολή Νομάρχη 
Η Διευθύντρια 

ΠΑΝ. ΧΡΟΝΟΠΟΥΛΟΥ 

Αριθ. 2229 (11) 

Χαρακτηρισμός αποδέκτη των αστικών λυμάτωντου 
Δ.Δ. Αμυγδαλιών του Δήμου Αλιφείρας. 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις του Νόμου 3200/55 «περί διοικητικής 
αποκέντρωσης» όπως τροποποιήθηκε και συπληρώθηκε 
μεταγενέστερα. 

2. Τον Ν. 2218/1994 και Ν. 2240/94 «Ίδρυση Νομ/κής 
Αυτ/σης κ.λπ.» 

3. Την εγκύκλιο αρ. πρ. 52543/51/15.11.94 «Νομ/κές 
Αυτ/σεις» 

4. Το Π.Δ. 30/96 ΚΩΔΙΚΑΣ ΝΟΜ/ΚΗΣ ΑΥΤ/ΣΗΣ. 

5. Την αριθμ. Ε1 β/221/65 Υγειονομική Διάταξη όπως 
συμπληρώθηκε μεταγενέστερα με τις αρ. Γ1 /17851 
7.2.71 και Γ4/1305/12.1.74 Υγειον. Διάταξης. 

6. Την αριθμ. 46399/1352/3.7.86 Υπουργική Απόφαση 
σύμφωνα μετις οδηγίεςτου Συμβουλίου της Ευρωπαϊκής 
Κοινότητας. 

10. Την ΚΥΑ 5673/400/5.3.97 (ΦΕΚ 192/Β' 97) «Μέτρα 
και όροι για την επεξεργασία αστικών λυμάτων». 

11. Την προκαταρκτική μελέτη που αφορά το βιολογικό 
καθαρισμό των λυ μάτων του Δ.Δ. Αμυγδαλιών του Δήμου 
Αλιφείρας. 

12. Την επικρατούσα σήμερα κατάσταση και τις συνθή¬ 
κες στο εν λόγω Δ.Δ. 

13. Το γεγονός ότι ήδη υπάρχει ένα σύστημα επεξεργα¬ 
σίας και διάθεσης αποχετευτικού δικτύου του Δ.Δ. 

14. Το από 30.3.2000 πρακτικό της αρμόδιας επιτρο¬ 
πής, αποφασίζουμε: 

Επιτρέπουμε την διάθεση των επεξεργασμένων αστι¬ 
κών λυμάτωντου Δ.Δ. Αμυγδαλιώντου Δήμου Αλιφείρας, 
όπου συνολικά εκτιμάται ότι ο αριθμός των κατοίκων που 
θα εξυπηρετεί ο βιολογικός καθαρισμός θα φθάνει τους 
1000 κατοίκους, στον παραπόταμο Τρίτωνα. 

Οι εγκαταστάσεις του βιολογικού καθαρισμού θα ανε- 
γερθούν σε γήπεδο εκτάσεως 4 στρεμμάτων. 

Η τελική διάθεση μετά την επεξεργασία θα γίνεται μέσω 
εδαφικού φίλτρου. 

Η ανωτέρα τάξη χρήσεως των υδάτων του παραπότα¬ 
μου καθώς καιτα επιτρεπόμενα όρια διαθέσεωςτωνεπερ- 
γασμένων αστικών λυμάτων που θα περιέχονται στην με¬ 
λέτη του βιολογικού καθαρισμού ορίζονται τα κατωτέρω: 

Τα ύδατα του παραπόταμου Τρίτωνα πρέπει να είναι κα¬ 
τάλληλα για αλιεία και άρδευση και να πληρούν τις παρα¬ 
μέτρους που αναφέρονται στα παραρτήματα Γ' και Δ' του 
Υπουργείου Υ.Π. και Κ.Α. και του παραρτήματος III της 
46399/1352/3.7.86 απόφασης για την ποιότητα των επι¬ 
φανειακών υδάτων σύμφωνα με τις οδηγίες ΕΟΚ (κρίνε- 
ται σκόπιμο να τεθούν προϋποθέσεις και όρια από το αρ¬ 
μόδιο Υπουργείο Γεωργίας). 

Φωτοαντίγραφα των ανωτέρω παραμέτρων επισυνά¬ 
πτουμε στην παρούσα απόφαση. 

Πέραν των ανωτέρω αναφερομένων ορίων μπορεί η αρ¬ 
μόδια Υπηρεσία Τμήματα Υγιεινής να επιβάλλει στο μέλλον 
κατά περίπτωση τη λήψη κάθε συμπληρωματικού ή αυστη¬ 
ρότερου όρου. Μετά της μελέτης να συνυποβληθεί κανονι¬ 
σμός με οδηγίες για την καλή λειτουργία, τον έλεγχο και την 
συντήρηση των έργων επεξεργασίας των λυμάτων που θα 
κατασκευαστούν και θα προβλέπονται τα απαιτούμενα μέ¬ 
τρα προς αντιμετώπιση ζημιών και εκτάκτων αναγκών. 

Επίσης να προβλεφθεί κατασκευή φρεατίου δειγματο¬ 
ληψίας αποβλήτων. 

Ο Δήμος Αλιφείρας οφείλει να τηρεί βιβλίο παρακολου- 
θήσεως της ποιότητας τόσο των επεξεργασμένων λυμά¬ 
των όσο και της ποιότητας των νερών του αποδέκτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 7 Απριλίου 2000 

Ο Αναπληρωτής Νομάρχης 
ΣΤΕΦΑΝΟΣ ΓΕΡΑΚΑΡΗΣ 


Αριθ. 318 (12) 

Υπερωριακή εργασία υπαλλήλωντης Νομαρχιακής Αυτο¬ 
διοίκησης Φωκίδας για το Α' εξάμηνο. 

Ο ΝΟΜΑΡΧΗΣ ΦΩΚΙΔΑΣ 

Έχοντας υπόψη: 

1) Τις διατάξεις του Π.Δ. 30/96 Κώδικα Νομαρχιακής 
Αυτοδιοίκησης 

2) Τις διατάξεις τον άρθρου 15του Ν. 2592/98 

3) Το άρθρο 10 του Ν. 2732/99 

4) Τις διατάξεις του άρθρου 35 παρ.7του Ν. 2738/99 

5) Το αριθμ.327283/12-1-2000 έγγραφο του Γεν. Γραμ¬ 
ματέα του ΥΠ.ΓΕ περί κατανομής ωρών υπερωριακής ερ¬ 
γασίας. 

6) Τις ανάγκες της Υπηρεσίας, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας κατά τις απογευματινές, νυχτερινές, Κυριακές και 
εξαιρέσιμες ώρες στους παρακάτω υπαλλήλους που θα 
απασχοληθούν με τον ποιοτικό και ποσοτικό έλεγχο των 
νωπών και μεταποιημένων γεωργικών προϊόντων κατά το 
Α' εξάμηνο τον 2000: 

Αριθμ. υπηρετ. Προτεινόμενοι Αριθμ. ωρών Δαπάνη εγγεγ. πίστωση 
Απογ. Εξαιρ 

15 3 480 220 794000 794000 

Υπεύθυνος για την παρακολούθηση της υπερωριακής 
εργασίας ορίζεται ο Δ/ντής Ιωάννης Καΐλης με αναπλη¬ 
ρωτή τον Ιωάννη Σκορδά. 

Η παρούσα απόφαση που ισχύει από 17.4.2000 να δη- 
μοσιευθεί στην εφημερίδα της Κυβερνήσεως. 

Άμφισσα, 17 Μάίου 2000 

Ο Νομάρχης 
ΑΠ. ΚΑΡΑΧΑΛΙΟΣ 

Αριθ. 2265 (13) 

Ανάθεση αρμοδιοτήτων της Συγκλήτου του Οικονομικού 
Πανεπιστημίου Αθηνών στο Πρυτανικό Συμβούλιο κα¬ 
τά τη διάρκεια των θερινών διακοπών. 

Ο ΠΡΥΤΑΝΗΣ ΤΟΥ ΟΙΚΟΝΟΜΙΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη την απόφαση της Συγκλήτου (συνε¬ 
δρίαση 15-6-2000) και το γεγονός ότι από αυτή την από¬ 
φαση δεν προκαλείται δαπάνη εις βάρος του Κρατικού 
Προϋπολογισμού, ούτε του προϋπολογισμού του οικείου 
νομικού προσώπου, αναθέτουμε στο Πρυτανικό Συμβού¬ 
λιο να αντιμετωπίζει τα επείγοντα και σοβαρά θέματα της 
αρμοδιότητας της Συγκλήτου κατά τη διάρκεια των θερι¬ 
νών διακοπών (άρθρο 2, παρ 2, εδ. XIX, Ν. 2083/92 όπως 
αυτό συμπληρώθηκε με το άρθρο 1, παρ 1, εδ. α'του Ν. 
2188/94). 

Αθήνα, 20 Ιουνίου 2000 

Ο Πρύτανης 
ΑΝΔΡΕΑΣΑ. ΚΙΝΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




